n69/1991 Sb.
Oznámenie Ministerstva práce a sociálnych vecí Slovenskej republiky o uložení kolektívnych zmlúv vyššieho stupňa

Ministerstvo práce a sociálnych vecí Slovenskej republiky
oznamuje, že v súlade s ustanovením § 9 ods. 1 a 2 zákona č. 2/1991 Zb. o kolektívnom vyjednávaní a § 2 vyhlášky Ministerstva práce a sociálnych vecí Slovenskej republiky č. 49/1991 Zb. o ukladaní kolektívnych zmlúv vyššieho stupňa, sprostredkovateľoch a rozhodcoch a o ďalšej úprave konania boli na Ministerstve práce a sociálnych vecí Slovenskej republiky od 11. 3. 1991 do 3. 9. 1991 uložené tieto kolektívne zmluvy vyššieho stupňa:

1. Kolektívna zmluva vyššieho stupňa na rok 1991 uzavretá medzi Ústredným výborom odborového zväzu pracovníkov v kovopriemysle
a
Zväzom priemyslu Slovenskej republiky - Odvetvovými zväzmi hutníctva, strojárstva a elektroniky.
2. Kolektívna zmluva vyššieho stupňa na rok 1991 uzavretá medzi Federálnym odborovým zväzom pracovníkov baní, geológie a naftového priemyslu
a
Zväzom priemyslu Slovenskej republiky - Odvetvovým zväzom hutníctva, magnezitového a rudného priemyslu.
Jej dodatok č. 1 z 8. 5. 1991 a dodatok č. 2 z 9. 8. 1991.
3. Zväzová kolektívna zmluva uzavretá na rok 1991 medzi Federálnym odborovým zväzom pracovníkov sklárskeho, keramického, bižutérskeho priemyslu a porcelánu
a
Zväzom priemyslu Slovenskej republiky - Odvetvovým zväzom skla a bižutérie.
4. Odvetvová kolektívna zmluva na rok 1991 uzavretá medzi Slovenským výborom odborového zväzu STAVBA
a
Zväzom podnikateľov v stavebníctve Slovenska.
5. Kolektívna zmluva uzavretá medzi Slovenským združením telesnej kultúry
a
Odborovým zväzom pracovníkov telesnej výchovy a športu na Slovensku.
6. Kolektívna zmluva vyššieho stupňa uzavretá medzi Federálnym odborovým zväzom chémie a príbuzných odvetví
a
Predstavenstvom Zväzu priemyslu Slovenskej republiky. Jej dodatok z 20. 8. 1991.
7. Kolektívna zmluva vyššieho stupňa uzavretá medzi Nezávislým odborovým zväzom pracovníkov verejnej cestnej dopravy na Slovensku, zastupujúcim zamestnancov vo verejnej cestnej doprave
a
Zväzom dopravy na Slovensku, zastupujúcim zamestnávateľské organizácie vo verejnej cestnej doprave.
8. Kolektívna zmluva vyššieho stupňa uzavretá medzi Federálnym odborovým zväzom energetikov
a
Zväzom zamestnávateľov energetiky Slovenska.
9. Kolektívna zmluva pre odvetvie plynárenstva uzavretá medzi Česko-Slovenským zväzom pracovníkov plynárenstva
a
Zväzom zamestnávateľov v Slovenskom plynárenskom priemysle.
10. Kolektívna zmluva uzavretá medzi Zväzom polygrafie na Slovensku
a
Slovenským odborovým zväzom pracovníkov polygrafie.
11. Kolektívna zmluva vyššieho stupňa uzavretá medzi Slovenským odborovým zväzom pracovníkov dopravy, cestného hospodárstva a automobilového opravárenstva, zastupujúcim pracovníkov š. p. Dopravno-inžinierskych služieb v Slovenskej republike
a
Zväzom dopravy na Slovensku, zastupujúcim zamestnávateľské organizácie Dopravno-inžinierskych služieb v Slovenskej republike.
12. Kolektívna zmluva vyššieho stupňa uzavretá medzi Odborovými organizáciami dopravných podnikov Slovenskej republiky, združenými v Slovenskom odborovom zväze pracovníkov dopravy, cestného hospodárstva a automobilového opravárenstva
a
Združením Dopravných podnikov Českej a Slovenskej Federatívnej Republiky pre Slovenskú republiku.
13. Kolektívna zmluva vyššieho stupňa uzavretá medzi Odborovými organizáciami zastupujúcimi pracovníkov v doprave, cestnom hospodárstve a automobilovom opravárenstve združenými v Slovenskom odborovom zväze pracovníkov dopravy, cestného hospodárstva a automobilového opravárenstva
a
Zväzom podnikateľov cestných stavieb Slovenska, zastupujúcim vedenie príslušných podnikov.
14. Kolektívna zmluva vyššieho stupňa uzavretá medzi Asociáciou zamestnávateľov pracovníkov investičného rozvoja
a
Odborovým zväzom PROJEKT - Slovenská komora.
15. Kolektívna zmluva vyššieho stupňa na rok 1991 uzavretá medzi Slovenským odborovým zväzom pracovníkov plynárenstva
a
Zväzom zamestnávateľov v Slovenskom plynárenskom priemysle.